सिद्ध महायोग साधन-सत्संग समारोह जारी
मानस भवन में चल रहे सुरत शब्द योग एवं सिद्ध महायोग साधन-सत्संग समारोह में सोमवार को भी बड़ी संख्या में श्रद्धालु शामिल हुए।
यह कार्यक्रम संत कृपाल जी महाराज के सानिध्य में रोजाना सुबह व शाम को चल रहा है। संत कृपाल सत्संग सेवा समिति के सहयोग से हो रहे इस कार्यक्रम में सुबह 11 से दोपहर 2 बजे तक एवं शाम 7 से रात 10 बजे तक साधन सत्संग हो रहा है।
इसमें संत श्री के साथ ग्वालियर से आईं भजन मंडली अपने आकर्षक भजनों से श्रद्धालुओं को भक्ति के रस में सराबोर कर रही है। वहीं संतश्री द्वारा दिए जा रहे अमृत वचनों को भी श्रद्धालु़ सुन रहे हैं। समिति के अनुसार 29 दिसम्बर को सुबह 11 बजे से भजन कीर्तन एवं संतश्री के प्रवचन के बाद विदाई कार्यक्रम होगा।
hin_Deva hin_Deva hin_Deva hin_Deva